Tizoc

Tizoc oli asteekkien seitsemäs hallitsija (tlatoani) vuosina 1481–1486. Hän nousi hallitsijaksi veljensä Axayacatlin kuoltua. Tizocin hallituskautta leimasivat epäonnistumiset, jotka alkoivat jo hänen vaatimattomasta menestyksestään kruunajaissodassaan Meztitlánissa. Sen jälkeen Tizoc keskittyi tukahduttamaan kapinoita asteekkien aiemmin valloittamilla alueilla, eikä hän pyrkinyt valloittamaan uusia alueita. Tizocin aikana kapinat yltyivät, ja hän kuoli mahdollisesti myrkytyksen uhrina.

Lähteet

Luokka:Asteekkien hallitsijat
Luokka:1400-luvulla syntyneet
Luokka:Vuonna 1486 kuolleet